Ռաֆֆի Տէր Աբրահամեան.-Հայոց Ցեղասպանութենէն վերապրող սերունդին մօտ ազգային հպարտութիւնը խամրած էր, ինքնավստահութիւնը նահանջած: ՀՄԸՄ-ը իր տողանցքներով եւ մարզական խաղերով եղաւ այն միութիւնը, որ համախմբեց գաղութը եւ գոյատեւելու նոր ուժ եւ յոյս տուաւ: ՀՄԸՄ-ի հիմնադիրները իսկական մարգարէներ էին, առանց այս միութեան արդեօք ի՞նչ պիտի ըլլար մեր գաղութներուն պատկերը, ո՞վ պիտի առաջնորդէր զանոնք: Փաստօրէն անկազմակերպ պիտի ըլլար մեր գաղութներուն աշխատանքը: